สอบถามคุณหน่อยครับ เมื่อ 2-3 วันที่ผ่านมา ตอนที่มีอะไรกับแฟนอยู่ๆอวัยวะเพศก็อ่อนตัวลงขณะที่กำลังมีเพศสัมพันธ์ุกันอยู่ ซึ่งก่อนหน้านั้นอวัยวะเพศก็แข็งตัวได้ปกติ แข็งจนสามารถสอดใส่ได้ปกติ แต่ทำไมมีอะไรกันอยู่ดีๆจึงอ่อนตัวลงได้ครับซึ่งตลอดเวลาที่ผ่านมาไม่เคยเป็นแบบนี้เลยครับ แต่ก่อนจะแข็งตลอดเวลาที่มีเพศสัมพันธุ์ ไม่เคยมีครั้งไหนเลยที่อ่อนตัวกลางคันแบบนี้หรือว่าเป็นเพราะผมมีอะไรกับแฟนบ่อยจนเกินไปหรือป่าวครับ เพราะก่อนหน้าที่จะเกิดอาการนี้ ผมมีอะไรกับแฟนทุกวันติดต่อกันเป็นเวลา 1 อาทิตย์ แล้วอาการที่ว่าก็มาเป็นวันที่ผมพยายามจะมีอะไรกับแฟนหลังจากที่แฟนใช้มือให้ผมจนเสร็จ พอผมเริ่มสอดใส่และมีอะไรกันไปสักพักอวัยวะเพศก็ค่อยๆอ่อนตัวลง และต่อให้บิ๊วอารมณ์ยังไงก็ไม่แข็งเหมือนเดิมครับ คือแข็งนิดหน่อยแต่สอดใส่ไม่ได้ เคยลองพยายามดูหนังโป๊แต่ก็แข็งได้แปปเดียวครับ และความรู้สึกตอนดูหนังโป๊ คือ ไม่รู้สึกมีอารมณ์เหมือนแต่ก่อน ตอนนี้เครียดมากเลยครับเป็นมา 3 วันแล้ว
สวัสดีค่ะ อาการอวัยวะเพศอ่อนตัวลงดังกล่าวมา อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศหรือแข็งได้ไม่นาน2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กอันนี้เป็นปัญหาทีต้องพูดคุยกับผู้ที่เราจะมีเพศสัมพันธ์ด้วยค่ะ ว่าปัญหาคืออะไร จะร่วมแก้ไขกันอย่างไรแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่การดูแลตัวเองเบื้องต้น ปรับทัศนคติทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์อีกทั้งยังไม่ทราบแน่ชัดว่าสาเหตุมาจากอะไรค่ะ